Решение на Общия съд от 28 септември 2022 г. — Grieger/Комисия
(Дело T-517/21)1
(Публична служба — Длъжностни лица — Предоставяне на разположение — Поемане на задължение за пренасочване към междинен ръководен пост в края на предоставянето на разположение — Искане за пренасочване — Интерес на службата — Задължение за мотивиране — Оправдани правни очаквания — Задължение за полагане на дължимата грижа)
Език на производството: френски
Страни
Жалбоподател: Vladimir Grieger (Брюксел, Белгия) (представител: N. de Montigny, avocate)
Ответник: Европейска комисия (представители: M. Brauhoff и L. Vernier)
Предмет
С жалбата си на основание член 270 ДФЕС жалбоподателят иска, от една страна, да бъде отменено решението на Европейката комисия от 29 октомври 2020 г., с което се отхвърля искането му за пренасочване към междинен ръководен пост, както и, доколкото се налага, да бъде отменено решението от 11 май 2021 г., с което е отхвърлена подадената му по административен ред жалба, а от друга стана, да бъде обезщетен за материалните вреди, които претърпял поради действията на Комисията
Диспозитив
Отхвърля жалбата.
Осъжда г-н Vladimir Grieger да заплати съдебните разноски.
____________
1 ОВ C 422, 18.10.2021 г.